I forbindelse med en familierejse i USA, med American Airlines, handlet af British Airways, er vi desværre forsinkede ud af Charlotte, NC mod London på hjemturen og bliver derfor allerede inden afgangen fra Charlotte ombooket af British Airways til SAS fra London, Heatrow til CPH.

Desværre, er vore gate indtjekkede klapvogn ude for en virkelig dårlig behanlding, vi antager det er sket i London, hvilket betyder at vi får en ødelagt vogn med os videre fra London til København.

Da vi ikke kan nå at lave claim på vognen i Heatrow, kontakter jeg BA telefonisk og får oplyst, at jeg skal rette claimen når jeg ankommer til min slut-destination.

I første omgang får jeg en super hjælp, trods ventetid, i Københavns lufthavn, efter at være blevet sendt fra SAS til BA og retur.

Vi havde på daværende tidspunkt rejst i ca 22 timer, og jeg havde en 2,5 årig på armen, og en 7 måneders baby ligeså.

Medarbejderen opretter en damage-rapport og oplyser mig, at vi skal kontakte vores forsikringsselskab for at få dækket skaden og at de så vil søge erstatning hos SAS.

Sagen er desværre den, at jeg ikke bliver oplyst om andre muligheder. Vi måtte ud over at tage hjem til nordsjælland med en ødelagt klapvogn, ligeledes tage hjem uden vinterovertøjet, som lå i de kufferter som ikke var kommet med vores fly og derfor heller ikke var ankommet i København. -10 grader og intet overtøj, det var en virkelig kold fornøjelse, ikke mindst for vores 4 børn på 7 måneder, 2,5, 8 og 9 år.

Efter lang behandlingstid har jeg i dag fået svar på min klagesag (sagsnr. 1168069) over den ødelagte klapvogn med svar om, at jeg jo selv har valgt at melde sagen til min forsikingrin og at de desværre ikke dækker selvrisikoen på vores forsikring, da dette er en aftale mellem os og forsikringsselskabet.

Fair nok, men at medarbejderen i mailen skriver, at JEG SELV HAR VALGT at henvende mig til mit forsikringsselskab, det er simpelt hend under al kritik, jeg har IKKE VALGT, jeg er blevet informeret om, at det var det jeg skulle gøre, af to forskellige medarbejdere hos SAS, uafhængigt af hinenden.

Da jeg svarer på, den første besvarelse på min henvendelse, og oplyser at jeg ønsker at ændre min henvendelse til en klage stilet direkte til direktionen, har SAMME medarbejder, den frækhed at svar min henvendelse igen. Med samme ubruglige svar, og helt uden svar på de 5 meget relevante spørgsmål jeg stillier i min henvendelse.

Særligt spørgsmålet, hvis jeg ikke var forsikret, ville jeg så være bedre/ringere stillet?

Det er umuligt at finde en mail til en klageindstands, ligesom det er umuligt at ringe til den indstands som besvarer disse klagesager, medarbejderen skriver ikke engang under med et telefonnummer til kontakt, ligesom de ikke ringer og tager en snak med deres kunder/oassaggerer.

Det må i den grad give mere arbejde, når det bliver nødvendigt at besvare samme kundes henvendelse flere gange på deres henvendelser, når de ikke vil belejlige sig med at besvare alle kundens spørgsmål på en gang.

Det er simpelt hen, elendig service.

At have den frækhed at skrive til mig, at jeg selv har valgt at melde sagen til min forsikring - NEJ, og derefter at skrive, at det slet ikke SAS ansvar, da vores billet oprindeligt var med BA (Vi blev ombooket pga forsinkelser) og SAS ikke har opereret den pågældende rute.

Det ville klæde jer SAS, at hjælpe jeres kunder, at vejlede dem på bedst mulig vis, i stedet for kun at vejlede til fordel for jeres egen økonomi.

Det ville klæde jer at vise lidt service.